**Büfé pályázat**

Pályázati felhívás  
Büfé céljára szolgáló helyiség bérbeadására

**1. Az Ajánlatkérő adatai:**Ajánlatkérő neve: Monori Tankerületi Központ  
Ajánlatkérő címe, posta címe: 2200.Monor, Petőfi Sándor utca 28.  
**2. A pályázat tárgya:**A Gyóni Géza Általános Iskola 2373 Dabas, Szőlő utca 2. épületében található iskola büfé működtetésére szolgáló 10,53

m2 alapterületű helyiség bérbeadása határozott időre.  
**3. A szerződés meghatározása:**Helyiségbérleti szerződés.  
**4. A szerződés időtartama:**2021. szeptember 1- határozatlan időre  
**5. Egyéb feltételek:**5.1. A meghirdetett helyiség használatához szükséges közműszolgáltatásokat a bérbeadó biztosítja ……..--Ft/hó átalánydíj megfizetése mellett.  
5.3 A pályázó tudomásul veszi, hogy a büfé nyáron tanítási szünet alatt (június és augusztus hónap során) nem működik. Egyéb időszakban a nyitva tartást a pályázó határozza meg azzal a megkötéssel, tanítási idő alatt reggel 7-től déli 12 óráig a nyitva tartás kötelező.  
**6. A pályázatok benyújtásának helye és határideje:**Helye: Gyóni Géza Általános Iskola  
2373 Dabas, Szőlő utca 2.   
Határideje: 2021. július 15.  
A pályázatot egy eredeti és az eredetivel mindenben megegyező egy másolati példányban, cégszerűen aláírva, zárt borítékban kell benyújtani. A borítékra kérjük ráírni: „Pályázat helyiségbérleti szerződésre.”  
**7. A pályázatok elbírálásának tervezett időpontja**: 2021.július 31.

**8. A pályázatok elbírálásának szempontjai, a pályázat értékelése**

8. 1. A pályázatok elbírálásának szempontjai:  
a) megajánlott havi bérleti díj – mely összeg ………….Ft/hó rezsi költségátalány tartalmaz (továbbiakban minimális bérleti díj), a bérleti díj nagyságát ÁFA nélküli összegben kérjük megjelölni,  
b) egészséges táplálkozást elősegítő választék forgalmazása (a tervezett választékot kérjük tételesen felsorolni),  
c) értékesítési árpolitika (a tervezett választék mellett kérjük a 2021. január elején alkalmazandó bruttó értékesítési árat is megjelölni),  
d) referencia, tapasztalat.  
8.2. A pályázatok értékelése

Megnevezés Tervezet súlyarány Tényleges értékelés  
Megajánlott havi bérleti díj ……… Ft/hó, mely összeg tartalmazza a minimális bérleti díjat is (az ÁFA nélküli összeget kérjük megjelölni). A minimális bérleti díjat meghaladó vállalási összeg minden egyes 20 %-os növekménye 5 pontot ér, az elérhető maximális pontszám 60 pont  
Egészséges táplálkozást elősegítő választék forgalmazása (a választékot kérjük tételesen felsorolni) Igen esetén 15 pont  
Értékesítési árpolitika (a felsorolt választék mellett kérjük a 2021. január 1-én alkalmazandó értékesítési ár bruttó összegét is megjelölni) A pontozás a beérkezett legalacsonyabb és a legmagasabb árazás között arányosítva kerül meghatározásra (legalacsonyabb ár 15 pont a legmagasabb ár 0 pont)  
Referencia, tapasztalat Igen esetén 10 pont  
Összes adható pontszám 100 pont

**9. Egyéb követelmények:**  
– A büfé kínálatának kialakítása az Országos Élelmiszerbiztonsági és Táplálkozástudományi Intézet (OÉTI) ajánlásában foglaltak figyelembe vételével történik.  
– Az üzemeltetéshez szükséges gépek, berendezési és felszerelési tárgyak beszerzése, a helyiség büfé üzemeltetés céljára való alkalmassá tétele és folyamatos karbantartása, továbbá takarítása a nyertes pályázó feladata.  
A nyertes pályázó kötelessége a kereskedelmi tevékenység folytatásához szükséges bejelentési kötelezettség teljesítése, továbbá az üzemeltetéshez szükséges engedélyek beszerzése.  
A büfé alkalmazottainak rendelkezniük kell a szükséges végzettséget/képzettséget igazoló és az egészségügyi alkalmasságot igazoló okirattal.  
**10. A pályázatból kizárásra kerül az a pályázó:**  
a) aki ellen csőd-, felszámolási eljárás van folyamatban, aki végelszámolás alatt áll;  
b) akinek az önkormányzati adóhatóságnál nyilvántartott adótartozása van;  
c) akinek a pályázat kiírója felé a pályázati beadási határidő lejártakor tartozása áll fenn.  
d) aki az államháztartásról szóló 2011. évi CXCV. törvény 41. § (6) bekezdésnek megfelelően a nemzeti vagyonról szóló 2011. évi CXCVI. törvény 3. § (1) bekezdés 1. b) pontja szerint nem minősül átlátható szervezetnek.  
**11. A pályázat érvénytelen, ha:**  
a) a pályázatot a benyújtására rendelkezésre álló határidő lejárta után nyújtották be;  
b) ha a pályázó a pályázatát úgy nyújtotta be, hogy a pályázat értékelésére 8.2. pont szerint nem nyílik lehetőség.  
b) egyéb módon nem felel meg a pályázati felhívásban meghatározott feltételeknek.  
**12. A pályázathoz csatolandó dokumentumok:**  
– pályázati lap, melynek tartalmaznia kell a pályázó nevét, címét, elérhetőségeit, továbbá a fizetendő bérleti díj egy havi összegére tett ajánlatot (Áfa nélküli összeget kérjük megjelölni);  
– a büfé kínálatának részletes bemutatása;  
– a pályázó nyilatkozata, hogy nyertessége esetén a szerződés teljes időtartama alatt biztosítja a pályázatában bemutatott büfé kínálatnak megfelelően az árusítandó élelmiszerek bőséges, az egészséges táplálkozásra nevelést segítő választékát;  
– a pályázó nyilatkozata, hogy a pályázati felhívás feltételeit elfogadja;  
– szakmai bemutatkozás;  
– nyilatkozat a nemleges köztartozásról;  
– nyilatkozat arról, hogy az üzemeltetéshez szükséges szakhatósági engedélyek beszerzését a pályázó vállalja;  
**13. Az ajánlatkérő fenntartja a jogot, hogy a pályázati eljárás bármely szakaszában indoklás nélkül a pályázatot eredménytelennek nyilvánítsa.**

Dabas, 2021. június 28.